Source: https://www.zakonypreludi.sk/zz/1960-37
Timestamp: 2020-02-20 21:57:18+00:00

Document:
37/1960 Zb. Zákon, ktorým sa mení zákon o voľbách do Národného zhromaždenia | Aktuálne znenie
37/1960 Zb.
Zákon č. 37/1960 Zb.Zákon, ktorým sa mení zákon o voľbách do Národného zhromaždenia
Čl. II - Prechodné ustanovenia pre voľby do Národného zhromaždenia v roku 1960
Aktuálne znenie 11.04.1960 - 27.02.1964
z 9. apríla 1960,
ktorým sa mení zákon o voľbách do Národného zhromaždenia
Zákon č. 27/1954 Zb. o voľbách do Národného zhromaždenia sa mení a doplňuje takto:
„(1) Pracujúci ľud volí za poslancov Národného zhromaždenia svojich najlepších predstaviteľov, popredných budovateľov socializmu, ktorí sú osvedčenými organizátormi tvorivého úsilia pracujúcich na hospodárskej a kultúrnej výstavbe štátu.“
„(2) V obciach, v ktorých je viacej než 5 000 osôb zapísaných do zoznamov voličov, zariadi rada miestneho národného výboru, aby sa v každom dome vyložil zoznam voličov, ktorí v dome bývajú. Rada miestneho národného výboru môže takéto opatrenia urobiť aj v obciach, ktoré majú menej než 5 000 osôb zapísaných do zoznamov voličov.“
„(1) Pre voľby do Národného zhromaždenia sa vytvorí 300 volebných obvodov.“
„(1) Pre prijímanie hlasovacích lístkov a pre spočítanie hlasov sa vytvárajú v obciach volebné okrsky.
(3) Volebný okrsok sa vytvorí spravidla tak, aby zahrňoval asi 1 000 voličov. Pre vzdialené osady alebo časti obce možno vytvoriť samostatné volebné okrsky, ak je v nich aspoň 50 voličov.“
5. § 13 ods. 2 a 3 znie:
„(2) Ústredná volebná komisia sa skladá z predsedu, jeho námestníka, tajomníka a z potrebného počtu ďalších členov.
(3) Ústredná volebná komisia sa utvorí zo zástupcov Komunistickej strany Československa a organizácií pracujúcich, ktorí sú združení v Národnom fronte. Návrh zástupcov predkladá Ústredný výbor Národného frontu.“
6. § 14 ods. 2 a 3 znie:
„(2) Slovenská volebná komisia sa skladá z predsedu, jeho námestníka, tajomníka a z potrebného počtu ďalších členov.
(3) Slovenská volebná komisia sa utvorí zo zástupcov Komunistickej strany Slovenska a organizácií pracujúcich, ktoré sú združené v Slovenskom národnom fronte. Návrh zástupcov predkladá Ústredný výbor Slovenského národného frontu.“
7. § 16 ods. 3 znie:
„(3) Obvodná volebná komisia sa utvorí zo zástupcov Komunistickej strany Československa a organizácií pracujúcich, ktoré sú združené v Národnom fronte. Návrh zástupcov predkladá Národný front.“
8. § 17 písm. c) znie:
„c) dozerá na včasné určenie volebných okrskov radami miestnych národných výborov;“
9. § 18 ods. 1 a 3 znie:
„(1) Pre každý volebný okrsok utvorí rada miestneho národného výboru najneskoršie 30 dní predo dňom voľby okrskovú volebnú komisiu.
(3) Okrsková volebná komisia sa utvorí zo zástupcov Komunistickej strany Československa a organizácií pracujúcich, ktoré sú združené v Národnom fronte. Návrh zástupcov predkladá Národný front.“
10. § 21 ods. 1 znie:
„(1) Kandidáti pre voľbu do Národného zhromaždenia sú kandidátmi Národného frontu ako zväzku robotníkov, roľníkov a pracujúcej inteligencie. Národný front - združujúci pod vedením Komunistickej strany Československa spoločenské organizácie pracujúceho ľudu - navrhuje za kandidátov predných budovateľov socializmu z radov robotníkov, členov jednotných roľníckych družstiev, pracujúcej inteligencie a ostatných pracujúcich.“
11. § 28 ods. 3 znie:
„(3) Voľby sa konajú v určený deň od 7. hodiny do 18. hodiny. V hlavnom meste Prahe, v mestách, ktoré sú podľa zákona o územnom členení štátu sídlami krajských a okresných národných výborov, ako aj vo všetkých obciach, ktoré majú aspoň 10 000 obyvateľov, sa konajú voľby v určený deň od 7. hodiny do 22. hodiny. Pokiaľ to miestne potreby vyžadujú, možno začiatok volieb určiť na skoršiu hodinu.“
12. § 39 ods. 2 znie:
f) stručný obsah oznámení a sťažností, ktoré sa podali okrskovej volebnej komisii, a záznam o tom, ako komisia rozhodla.“
13. § 42 ods. 2 znie:
„(2) V zápisnici obvodnej volebnej komisie o spočítaní hlasov musí byť uvedené
g) stručný obsah oznámení a sťažností, ktoré sa podali obvodnej volebnej komisii, a záznam o tom, ako komisia rozhodla.“
14. § 48 včítane nadpisu znie:
(1) Ak sa uprázdni z akéhokoľvek dôvodu miesto poslanca Národného zhromaždenia, určí doplňovaciu voľbu vláda Československej republiky. Doplňovacia voľba sa koná najneskoršie 90 dní po tom, čo sa miesto poslanca Národného zhromaždenia uprázdnilo.
(2) Pre riadenie doplňovacích volieb zriadi vláda pre celé funkčné obdobie Národného zhromaždenia Ústrednú volebnú komisiu pre doplňovacie voľby. Komisia sa skladá z predsedu, námestníka, tajomníka, a z ďalších 6 členov. Orgánom Ústrednej volebnej komisie pre doplňovacie voľby do Národného zhromaždenia na Slovensku je slovenská volebná komisia, ktorú zriadi Sbor povereníkov; má rovnaké zloženie.“
15. § 51 znie:
„(1) Každého poslanca Národného zhromaždenia možno kedykoľvek odvolať, ak sklamal dôveru svojich voličov alebo ak spáchal čin nedôstojný funkcii poslanca Národného zhromaždenia. O odvolaní rozhodujú voliči jeho volebného obvodu.
(5) Inak platia o odvolaní poslanca Národného zhromaždenia primerane ustanovenia tohto zákona o voľbe poslanca Národného zhromaždenia.“

References: § 13
 § 14
 § 16
 § 17
 § 18
 § 21
 § 28
 § 39
 § 42
 § 48
 § 51